Америчка војска је користила термин Вијетконг за наследника Вијетмина, који се односио на снаге које је предводи Хо Ши Мин против Француза у Првом индокинеском рату, од 1945. до 1954; ипак, за разлику од Вијетмина који се односио на све снаге које су се бориле против Француске, Вијетконг се односио само на побуњеничке снаге у Јужном Вијетнаму. Северновијетнамска војска се описивала као ПАВН (-{PAVN: People’s Army of Vietnam}- –Народна армија Вијетнама) или просто НВА (-{NVA:North Vietnamese Army}- – Северновијетнамска војска). Вијетконг се често појављивао међу цивилним становништвом и зато амерички војници нису могли да примете разлику између вијетконговских побуњеника и мирољубивих цивила. Током Вијетнамског рата, америчка државна политика је била да се заробљени припадници Вијетконга и северновијетнамски регуларни војници не третирају као ратни заробљеници према Женевској конвенцији из 1949.